Vytautas Urbanavičius (1953)

Vytautas Urbanavičius (g. 1953 m. balandžio 2 d. Dvarykščiuose, Švenčionių raj.) – Lietuvos politinis veikėjas.

 Biografija 
1960–1971 m. mokėsi Švenčionių vidurinėje mokykloje, 1971–1974 m. tarnavo kariniame jūrų laivyne, užsitarnavo leitenanto laipsnį. 1978 m. su pagyrimu baigė Telšių taikomosios dailės technikumą ir įgijo meninio medžio apdirbimo dailininko atlikėjo specialybę, 1981–1987 m. studijavo Maskvos technologijos institute, suteikta inžinieriaus technologo kvalifikacija. 1995 m. baigė Klaipėdos politinės visuomenės kolegiją (politinė kultūra ir politinio darbo organizavimas).

1978–1982 m. Telšių buitinio gamybinio aptarnavimo kombinato stalius, 1982–1985 m. kombinato paminklų dirbtuvių meistras, 1985–1986 m. kombinato neūkiskaitinio darbų vykdytojo baro darbų vedėjas, 1986–1990 m. Telšių rajono buitinio gyventojų aptarnavimo kombinato vyriausiasis inžinierius.

1991–2001 m. AB „Praktika“ direktorius. 2001–2002 m. Telšių apskrities viršininko pavaduotojas. 2002 m. kovo 29 d. išrinktas Telšių rajono savivaldybės meru.„Iš posto pasitraukė Telšių meras“. Delfi.lt. Nuoroda tikrinta 2021-08-10. 2003–2007 m. Telšių rajono savivaldybės meras,„V. Urbanavičius: Politikoje nėra nieko amžino – šiandien skraidai, rytoj, žiūrėk, nusileidi“. Tzinios.lt. Nuoroda tikrinta 2021-08-10. Lietuvos savivaldybių asociacijos valdybos narys.

Nuo 1990 m. Lietuvos demokratinės darbo partijos narys, 1992–1996 m. Lietuvos demokratinės darbo partijos rajono Telšių organizacijos pirmininkas. Nuo 2001 m. Lietuvos socialdemokratų partijos Telšių rajono skyriaus narys, pirmininko pavaduotojas, LSDP tarybos narys, nuo 2003 m. pirmininkas.

1995–1997 m., 1997–2000 m., 2000–2003 m., 2003–2007 m. ir 2007–2011 m. Telšių rajono savivaldybės tarybos narys. 2000–2003 m. savivaldybės valdybos narys.

Žmona Palmira, vaikai Marius ir Aušrahttps://web.archive.org/web/20081016060334/https://www3.lrs.lt/rinkimai/2004/seimas/kandidatai/kand_biog_l_295117.htm

 Šaltiniai 

Kategorija:Lietuvos staliai
Kategorija:Telšių merai